2022.12.12.
HU
Az Európai Unió Hivatalos Lapja
C 472/15
A Bíróság (nyolcadik tanács) 2022. október 20-i ítélete (a Varhoven administrativen sad [Bulgária] előzetes döntéshozatal iránti kérelme) – Komisia za zashtita na lichnite danni, Tsentralna izbiratelna komisia kontra Koalitsia „Demokratichna Bulgaria – Obedinenie” (C-306/21. sz. ügy) (1) (Előzetes döntéshozatal – A személyes adatok védelme – (EU) 2016/679 rendelet – Hatály – A 2. cikk (2) bekezdésének a) pontja – „Az uniós jog hatályán kívül eső tevékenységek” fogalma – Nemzeti és európai választások – A 6. cikk (1) bekezdésének e) pontja – Az adatkezelés jogszerűsége – 58. cikk – A felügyeleti hatóságok által elfogadott jogi aktus, amely korlátozza vagy adott esetben tiltja a szavazóhelyiségekben a szavazatszámlálás videófelvételen való rögzítését) (2022/C 472/17) Az eljárás nyelve: bolgár A kérdést előterjesztő bíróság Varhoven administrativen sad
Az alapeljárás felei Felperesek: Komisia za zashtita na lichnite danni, Tsentralna izbiratelna komisia
Alperes: Koalitsia „Demokratichna Bulgaria – Obedinenie”
Rendelkező rész 1) A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016.
április 27-i (EU) 2016/679 európai parlamenti és tanácsi rendelet (általános adatvédelmi rendelet) 2. cikke (2) bekezdése a) pontját
a következőképpen kell értelmezni:
a személyes adatoknak a tagállami választások megszervezésével összefüggésben történő kezelése nincs kizárva e rendelet hatálya alól.
2) A 2016/679 rendelet 6. cikke (1) bekezdésének e) pontját és 58. cikkét
a következőképpen kell értelmezni:
e rendelkezésekkel nem ellentétes az, ha valamely tagállam illetékes hatóságai olyan általánosan alkalmazandó közigazgatási jogi aktust fogadnak el, amely az e tagállamban megrendezett választások során korlátozza vagy adott esetben tiltja a szavazóhelyiségekben zajló szavazatszámlálás videófelvételen való rögzítését.
(1)
HL C 329., 2021.8.16.